《铜陵县废寺》
宋代·董嗣杲

铜官山下梵坊欹，谁为昭明太子悲。
鹤去不归松下柱，龟埋空负草间碑。
谁言象教无销歇，自剖鸿蒙有乱离。
独倚倾墙望淮水，残僧绝影立移时。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。